KCE แรงไม่หยุด! พุ่งอีก3% นิวไฮในรอบ 7 เดือน รับอานิสงส์จีน-สหรัฐบรรลุข้อตกลงการค้าเฟสแรก
KCE แรงไม่หยุด! พุ่งอีก3% นิวไฮในรอบ 7 เดือน รับอานิสงส์จีน-สหรัฐบรรลุข้อตกลงการค้าเฟสแรก
KCE แรงไม่หยุด! พุ่งอีก3% นิวไฮในรอบ 7 เดือน รับอานิสงส์จีน-สหรัฐบรรลุข้อตกลงการค้าเฟสแรก
16 ธ.ค. 2562

ผู้สื่อข่าวรายงานว่า บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 11.22 น. อยู่ที่ระดับ 23.30 บาท บวก 0.70 บาท หรือ 3.10% ด้วนมูลค่าซื้อขาย 388.65 ล้านบาท โดยราคาหุ้นทำนิวไฮในรอบ 7 เดือน ซึ่งเทียบตั้งแต่หุ้นปรับตัวขึ้นทดสอบระดับ 23.40 บาท เมื่อวันที่ 20 พ.ค.62

บล.กรุงศรี จำกัด (มหาชน) ระบุในบทวิเคราะห์ว่า มีมุมมองเป็นกลางคาด SET Index แกว่งตัว 1,565 –  1,580 จุด แม้ตลาดจะยังอยู่ในภาวะ Risk on เข้าลงทุนในสินทรัพย์เสี่ยงตอบรับสหรัฐ-จีนบรรลุข้อตกลงการค้าเฟสแรกซึ่งครอบคลุมถึงจีนตกลงซื้อสินค้าเกษตรจากสหรัฐมูลค่าหลายพันล้านดอลลาร์
ขณะที่สหรัฐไม่เก็บภาษีนำเข้าสินค้าจีนรอบใหม่และจะลดอัตราภาษีนำเข้าสินค้าจีนวงเงิน 1.20 แสนล้านดอลลาร์ลงเหลือ 7.5% จากเดิมที่ระดับ 15%
กลยุทธ์การลงทุน: Selective Buy
– กลุ่ม Global Play: PTTEP, TOP, PTTGC, IVL, KCE, HANA อานิสงส์ข่าวจีน-สหรัฐบรรลุข้อตกลงการค้าเฟสแรก
– กลุ่มหุ้นที่คาดว่าจะได้เข้าคำนวณ SET 50 (VGI) และ SET 100 (STPI, THG, TQM, VGI) รอบใหม่
– กลุ่มที่คาดว่างบ 4Q19 เติบโต ได้แก่ GPSC, CPF, ERW, TASCO, EPG , SAWAD, MTC, JMT, BCH, CHG